ITEL โบรกเชียร์ซื้อเป้า 5.70 บาท ลุ้นคว้างานกสทช.เพิ่ม หนุนแบ็กล็อกพุ่ง
ITEL โบรกเชียร์ซื้อเป้า 5.70 บาท ลุ้นคว้างานกสทช.เพิ่ม ต่อยอดมูลค่า แบ็กล็อก ธุรกิจติดตั้งโครงข่าย จับตากำไรปีนี้โตเด่น 28%
ITEL โบรกเชียร์ซื้อเป้า 5.70 บาท ลุ้นคว้างานกสทช.เพิ่ม ต่อยอดมูลค่า แบ็กล็อก ธุรกิจติดตั้งโครงข่าย จับตากำไรปีนี้โตเด่น 28%
19 ก.ย. 2565

บล.โนมูระ พัฒนสิน ระบุในบทวิเคราะห์วันนี้ (16 ก.ย.65) ว่า บริษัท อินเตอร์ลิ้งค์ เทเลคอม จำกัด (มหาชน) หรือ ITEL ประเมินราคาเป้าหมายใหม่ 5.70 บาท จากเดิม 6.20 บาท  คิดเป็น Imply PE ปี 2565 ที่ 27 เท่า ใกล้เคียง +0.5SD PE 5 ปี
เนื่องจาก 1.คาดบริษัทมีโอกาสได้งานเพิ่มของ กสทช. ต่อยอดมูลค่า Backlog ธุรกิจติดตั้งโครงข่าย, 2.ปริมาณข้อมูลที่เพิ่มขึ้นจาก 5G และงานโครงการใหม่ของกสทช. จะเพิ่มการใช้งานโครงข่าย Fiber ของบริษัท ทำให้มีผลบวก Economy of scales ของการให้บริการ และ %Gross margin มีแนวโน้มเพิ่มขึ้น, 3.คาดกำไรสุทธิปี 65 โต 28% เทียบช่วงเดียวกันของปีก่อน เติบโตดีขึ้นจาก %Gross margin รวมดีขึ้นตามธุรกิจติดตั้งโครงข่าย และ ธุรกิจ Data center และ 4.มีโอกาสเกิด upside จากการขยายการลงทุน ดาต้าเซ็นเตอร์ของ ETIX-ITEL สู่ระดับ Hyperscale ในระยะยาว